als_Latn dik_Latn sag_Latn
Me afrimin e datës së ndeshjes mes Serbisë dhe Shqipërisë në Beograd, opinioni serb dhe Federata e Futbollit të këtij vendi kanë nisur të shqetësohen.
Jo për cilësinë e ekipit shqiptar, por për atë që pritet të tërheqë Kombëtarja me vete në kryeqendrën serbe.
Serbët po i frikësohen fluksit të tifozëve shqiptarë në Beograd, në veçanti atyre të Prishtinës, të njohur si “Plisat”.
Ata i druhen konfrontimit, megjithëse janë të njohur për huliganizëm nëpër stadiume.
Dje, shumë gazeta serbe kanë dalë me tituj fyes për tifozët e Prishtinës si: “Paralajmërimi i një rrëmuje: huliganët prishtinas vijnë në Beograd”, “Huliganët prishtinas okupojnë Beogradin” dhe “Të ndalohet rrëmuja: tifozët shqiptarë do ta përkrahin Shqipërinë në Beograd”.
Ndërkohë dje, ndër të tjera, në gazetën prestigjioze serbe, “Kurir”, shkruhej: “Tifozët e mbledhur pas këtij grupi, i përcjellin të gjitha ndeshjet e Prishtinës, por edhe të përfaqësueses së Shqipërisë dhe janë të njohur me huliganizmin dhe trazirat që i shkaktojnë”.
Shqetësimi i opinionit serb është konfirmuar edhe nga kreu i grupit të tifozëve të Prishtinës, “Plisat”, Albert Kastrati.
Ai thotë se ka nisur seleksionimi i atyre që do të udhëtojnë në Beograd. Sipas tij, kushti kryesor është që mosha të jetë mbi 20 vjeç.
Ndeshja ndërmjet Serbisë e Shqipërisë zhvillohet më 14 tetor në stadiumin e Partizanit të Beogradit, që ka një kapacitet prej 32 mijë vendesh
als_Latn als_Latn als_Latn als_Latn als_Latn als_Latn als_Latn als_Latn als_Latn